6 vasgetrek ná plaasaanval by Malmesbury | Netwerk24
Deur Ané Van Zyl 17 Augustus 2019 23:10
Hulle was deel van 'n groep van sewe gewapende aanvallers wat op 'n plaas langs die Klipheuwelpad toegeslaan het. Een word nog gesoek.
Die aanvallers het glo vier vuurwapens, 'n mes en 'n panga by hulle gehad.
Die polisie in Malmesbury en Klapmuts het die voorval Saterdagaand bevestig en gesê niemand is dood in die aanval nie.
Netwerk24 verneem egter die plaaseienaars is ernstig aangerand, maar dit kon nie onafhanklik bevestig word nie.
Een slagoffer het glo wonde aan die kop, 'n meswond en 'n voetbesering. Dit is nie duidelik hoeveel slagoffers betrokke is of wat die aard van die beserings is nie.